CELEX: 62015CN0145
Language: et
Date: 2015-03-26 00:00:00
Title: Kohtuasi C-145/15: Eelotsusetaotlus, mille on esitanud Raad van State (Madalmaad) 26. märtsil 2015 – K. Ruijssenaars, A. Jansen versus Staatssecretaris van Infrastructuur en Milieu, Royal Air Maroc

15.6.2015   
            
            
               ET
            
            
               Euroopa Liidu Teataja
            
            
               C 198/22
            
         Eelotsusetaotlus, mille on esitanud Raad van State (Madalmaad) 26. märtsil 2015 – K. Ruijssenaars, A. Jansen versus Staatssecretaris van Infrastructuur en Milieu, Royal Air Maroc
   (Kohtuasi C-145/15)
   (2015/C 198/29)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitajad: K. Ruijssenaars, A. Jansen
   
      Teised menetlusosalised: Staatssecretaris van Infrastructuur en Milieu, Royal Air Maroc
   
      Eelotsuse küsimus
   
   Kas siseriiklikud ametiasutused on vastavalt Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1; ELT eriväljaanne 07/08), artiklile 16, arvestades seda, et Madalmaade õiguse kohaselt on liidu õiguse alusel lennureisijatele kuuluvate ja määruse nr 261/2004 artikli 5 lõike 1 punktis c ja artiklis 7 sätestatud õiguste kaitseks võimalik pöörduda tsiviilkohtusse, kohustatud võtma rakendusmeetmeid, mis annavad artiklis 16 nimetatud asutusele igal konkreetsel juhul, kui rikutakse määruse artikli 5 lõike 1 punkti c ja artiklit 7, aluse õiguse maksmapanekuks haldusmenetluses, et tagada igal konkreetsel juhul lennureisija õigus hüvitisele?